Λαγκαδιά Πέλλας

Η Λαγκαδιά είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας με υψόμετρο 610 μέτρα.

Γεωγραφία - Ιστορία 
Η Λαγκαδιά βρίσκεται στα σύνορα της Ελλάδας με τη Βόρεια Μακεδονία και στα όρια με την Περιφερειακή Ενότητα Κιλκίς. Είναι κτισμένη στις νοτιοανατολικές πλαγιές του όρους Τζένα. Απέχει 31 χλμ. ΒΑ. από την Αριδαία, 43 χλμ. Δ. από το συνοριακό σταθμό Ευζώνων και βρίσκεται μέσα στον χαρακτηρισμένο βιότοπο NATURA2000 «Όρος Πάικο, Στενά Αψάλου και Μογλένιτσας». Παλαιότερα ονομαζόταν Λούγγουντσα και έτσι αναφέρεται, μετά την απελευθέρωση, το 1919 στο ΦΕΚ 80Α - 14/04/1919 να προσαρτάται στην τότε κοινότητα Μπερίσλαφ (Περίκλεια). Μετονομάστηκε σε Λαγκαδιά το 1926 με το ΦΕΚ 97Α - 18/03/1926. Σύμφωνα με το σχέδιο Καλλικράτης, μαζί με την Περίκλεια αποτελούν την τοπική κοινότητα Περίκλειας που ανήκει στη δημοτική ενότητα Εξαπλάτανου του Δήμου Αλμωπίας και σύμφωνα με την απογραφή του 2011 έχει πληθυσμό 82 κατοίκους.

Παραπομπές 

Δήμος Αλμωπίας
Χωριά του νομού Πέλλας